stanford-oval/wikipedia huggingface dataset:
Steelfactory
Aiheesta muualla

Steelfactory discogs.com -sivustolla (englanniksi)
Albumi Steelfactory Encyclopaedia Metallum -sivustolla (englanniksi)
U.D.O.
| Udo Dirkschneider • Sven Dirkschneider • Andrei Smirnov • Dee Dammers • Tilen Hudrap |
| --- | --- |
Studioalbumit:  Animal House • Mean Machine • Faceless World • Timebomb • Solid • No Limits • Holy • Man and Machine • Thunderball • Mission No. X • Mastercutor • Dominator • Rev-Raptor • Steelhammer • Decadent • Steelfactory • We Are One • Game Over • Touchdown
Livealbumit:  "Live from Russia" • "Nailed to Metal – The Missing Tracks" • "Mastercutor Alive" • "Live in Sofia" • "Steelhammer - Live from Moscow" • "Navy Metal Night" • "Live in Bulgaria 2020 – Pandemic Survival Show"
EP:t:  24/7 • The Wrong Side of Midnight • Infected • Leatherhead
Singlet:  "They Want War" • "Heart of Gold" • "Faceless World" • "Two Faced Woman" • "Independence Day" • "Lovemachine" • "Dancing With An Angel" • "24/7" • "The Wrong Side of Midnight" • "Infected" • "Leatherhead" • "Metal Machine" • "Steelhammer" • "Decadent" • "Rising High" • "One Heart One Soul" • "Make the Move" • "Neon Diamond" • "We Are One" • "Metal Never Dies" • "Kids And Guns" • "Prophecy"
Videot:  "Nailed to Metal: The Complete History" • "Thudervision" • "Mastercutor Alive" • "Live in Sofia" • "Steelhammer: Live from Moscow" • "Navy: Metal Night" • "Live in Bulgaria 2020 – Pandemic Survival Show"
Stanley Myers

Stanley Myers (6. lokakuuta 1933 Birmingham – 9. marraskuuta 1993) oli brittiläinen säveltäjä. Hän sävelsi musiikin yli 130 elokuvaan ja televisio-ohjelmaan. Myersin tunnetuin sävellys on elokuvaan Kauriinmetsästäjä (1978) sävelletty kitarakappale ”Cavatina”.
1980-luvulla Myers työskenteli paljon ohjaaja Stephen Frearsin kanssa. Myers kuoli syöpään vuonna 1993.
Myers sai kaksi Ivor Novello-palkintoa ja erikoispalkinnon Cannesin elokuvajuhlilla 1987.
Sasu Kaasinen

Sasu Kaasinen (s. 21. kesäkuuta 1990 Helsinki) on suomalainen kreikkalais-roomalaisen tyylin painija. Hän edustaa Helsingin Tarmoa, ja häntä valmentaa Ilpo Seppälä. 66 ja 74 kilogramman painoluokissa painiva Kaasinen voitti alle 20-vuotiaiden Euroopan mestaruuden vuonna 2009.
Elämä ja urheilu-ura > Juniorien Euroopan-mestaruus

Kaasinen syntyi Helsingissä 21. kesäkuuta 1990. Painin Kaasinen löysi päiväkodissa opetetun nassikkapainin kautta. Ensimmäisen kerran Kaasinen osallistui kansainväliseen arvoturnaukseen vuonna 2006, jolloin hän voitti kadettien (alle 17-vuotiaiden) Pohjoismaiden mestaruuden sarjassa 58 kg. Saman vuoden kadettien EM-kilpailuissa hän oli samassa sarjassa 18:s. Vuonna 2007 Kaasinen oli kadettien EM-kilpailuissa sarjassa 63 kg 14:s ja vuonna 2008 juniorien (alle 20-vuotiaiden) EM-kilpailujen sarjassa 66 kg 12:s. Vuoden 2008 juniorien MM-kilpailuissa Istanbulissa Kaasinen paini pronssiotteluun, jossa hävisi venäläisvastustajalleen. Lopputuloksissa hän sijoittui viidenneksi. Vuonna 2009 Kaasinen kilpaili juniorien EM-kilpailuissa Tbilisissä sarjassa 66 kg. Hän ylsi loppuotteluun, jossa voitti puolalaisvastustajansa jaksoin 2–0. Kaasisesta edellinen suomalainen painin nuorten Euroopan mestari oli Jouko Salomäki vuonna 1982. Vuoden 2009 nuorten MM-kilpailuissa Kaasinen sijoittui sarjassa 66 kg kymmenenneksi. Hän hävisi kahdesti, kultamitalin voittaneelle iranilaiselle ja pronssia voittaneelle saksalaiselle.
Elämä ja urheilu-ura > Yleinen sarja

Kaasinen kilpaili ensimmäisen kansainvälisen arvoturnauksensa yleisessä sarjassa vuonna 2010. Hän osallistui Lahdessa sotilaiden MM-kilpailuihin, missä sijoittui sarjassa 66 kg seitsemänneksi. Vuonna 2011 hän kilpaili ensimmäisen kerran EM-kilpailuissa, joissa hän 66-kiloisten painoluokassa hävisi ensimmäisen ottelunsa lopulta pronssia voittanutta serbialaista Aleksandar Maksimovićia vastaan jaksoin 1–2. Vuoden 2011 Pohjoismaiden-mestaruuskilpailuissa Kaasinen sijoittui neljänneksi.
Elämä ja urheilu-ura > Yksityiselämä

Kaasinen on asunut koko elämänsä Itä-Helsingissä. Hän on opiskellut Eiran aikuislukiossa.
Saavutukset

Juniorien (alle 20-vuotiaiden) Euroopan mestari 2009 (sarja 66 kg)
Kadettien (alle 17-vuotiaiden) Pohjoismaiden mestari 2006 (58 kg)
Suomen mestari 2011, SM-hopeaa 2009 ja SM-pronssia 2010 (66 kg)
Aiheesta muualla

Profiili FILA:n sivustolla (englanniksi)
Subantarktiset saaret

Subantarktiset saaret ovat 60° S leveysasteen pohjoispuolella sijaitsevia saaria. Koska ne ovat antarktisten alueiden pohjoispuolella, niitä ei pidetä varsinaisina Etelämantereeseen kuuluvina saarina. Subantarktisilla saarilla on vierailtu harvoin, ja tieto niistä ja erityisesti niiden geologiasta on erittäin vähäistä. Subantarktisten saarien lämpötilat vaihtelevat noin 0–10 °C:n välillä. Valtaosalla subantarktisista saarista ei ole pysyvästi lunta, ja sade tulee yleensä vetenä tai räntänä.
Subantarktisia saaria ovat:
Etelä-Georgia
Eteläiset Sandwichsaaret
Macquariensaari
Campbellsaaret
Bouvet’nsaari
Antipodisaaret
Kergueleninsaaret
Heard ja McDonaldinsaaret
Aucklandinsaaret
Prinssi Edwardin saaret
Crozetsaaret
Bountysaaret
Diego Ramírez -saaret
Ildefonsosaaret
Amsterdamsaari
Île Saint-Paul
Steffen Hamann

| Steffen Hamann> Henkilötiedot |
| --- | --- |
Koko nimi:  Steffen Ewald Hamann
Syntynyt: 14. kesäkuuta 1981 (ikä 43) Rattelsdorf, Saksa
Kansalaisuus:   Saksa
Koripalloilija
Pituus:  194 cm
Paino:  75 kg
Nyk. joukkue:   FC Bayern München
Sarja:  Bundesliiga
Pelaajaura
Seurajoukkueet
1999–2006 2006–2007 2007–2008 2008–2010 2010–:   Brose Baskets  Fortitudo Bologna  Brose Baskets  ALBA Berlin  FC Bayern München
Maajoukkueet
2003–:   Saksa
Ottelut (pisteet):  131 (659)
Aiheesta muualla
FIBA
Steffen Ewald Hamann (s. 14. kesäkuuta 1981, Rattelsdorf) on saksalainen koripalloilija. Hamannin nykyinen seurajoukkue on FC Bayern München.
Ura > Seurajoukkue

Hamann pelasi juniorikoripalloa TTL Bambergin, TSV Breitengüßbachin, Rattelsdorfin ja Kemmernin koripallojoukkueissa. Ensimmäisen pelinsä Bambergin edustusjoukkueessa hän pelasi kaudella 1999–2000. Hän pelasi samanaikaisesti myös Breitengüßbachin joukkueessa aina vuoteen 2003 saakka. Hän siirtyi Saksasta muualla Eurooppaan ja teki sopimuksen Fortitudo Bolognan kanssa. Visiitti jäi kuitenkin lyhyeksi, sillä Hamann lähti joukkueesta heti samana vuonna. Italiasta Hamann palasi tuttuun Bambergiin. Kauden 2007–2008 jälkeen hän teki ALBA:n kanssa kolmen vuoden sopimuksen. Sopimuksen ansiosta hän ansaitsi vuodessa 450 000 euroa nettona. Hamann siirtyi kuitenkin jo kahden kauden jälkeen toisella sarjatasolla pelanneeseen FC Bayern Müncheniin.
Ura > Maajoukkue

Hamann on edustanut Saksan maajoukkuetta vuoden 2003 EM-kisoissa, vuoden 2007 EM-kisoissa, vuoden 2006 MM-kisoissa sekä Pekingin olympialaisissa 2008. Hänen ensimmäinen maaottelunsa oli vuonna 2003.
Aiheesta muualla

Virallinen kotisivu (englanniksi) (saksaksi)
Euroliigan pelaajaprofiili (englanniksi)
Basketball-Bundesligan pelaajaprofiili (Arkistoitu – Internet Archive) (saksaksi)
Legabasketin pelaajaprofiili (Arkistoitu – Internet Archive) (italiaksi)
Subarnapurin piirikunta

Subarnapurin piirikunta (orijaksi ସୁବର୍ଣ୍ଣପୁର ଜିଲ୍ଲା, Subarṇṇapura jillā) on yksi Intian Odishan osavaltion 30 piirikunnasta. Piirikunta rajautuu pohjoisesta Bargarhin ja Sambalpurin piirikuntiin, kaakosta Boudhin piirikuntaan ja lounaasta Balangirin piirikuntaan.
Piirikunnassa oli vuoden 2011 väestönlaskennassa 610 183 asukasta.
Steelhammer

| Steelhammer U> D.O. |
| --- | --- | --- |

Studioalbumin tiedot
 Äänitetty : 2012[lähde? ]
 Julkaistu: 24. toukokuuta 2013
 Tuottaja(t): Udo Dirkschneider, Fitty Wienhold
 Tyylilaji: heavy metal
 Levy-yhtiö: AFM
Listasijoitukset
  38.
U.D.O:n muut julkaisut
| Rev-Raptor 2011 | Steelhammer 2013 | Decadent 2015 |
Steelhammer on U.D.O:n neljästoista studioalbumi, joka julkaistiin 24. toukokuuta 2013.
Kappaleet

Steelhammer – 3.23
A Cry of a Nation – 5.41
Metal Machine – 4.46
Basta Ya – 4.33
Heavy Rain – 2.25
Devil’s Bite – 5.05
Death Ride – 4.08
King of Mean – 4.07
Timekeeper – 4.26
Never Cross My Way – 4.23
Take My Medicine – 5.07
Stay True – 4.04
When Love Becomes a Lie – 4.12
Book of Faith – 5.12
Kokoonpano

Udo Dirkschneider – laulu
Andrey Smirnov – kitara
Kasperi Heikkinen – kitara
Fitty Wienhold – basso
Francesco Jovino – rummut
Arvostelut

Angry Metal Guy:
Imperiumi: 8/10
Metalliluola: 8.5/10
Aiheesta muualla

Steelhammer discogs.com -sivustolla (englanniksi)
Albumi Steelhammer Encyclopaedia Metallum -sivustolla (englanniksi)
U.D.O.
| Udo Dirkschneider • Sven Dirkschneider • Andrei Smirnov • Dee Dammers • Tilen Hudrap |
| --- | --- |
Studioalbumit:  Animal House • Mean Machine • Faceless World • Timebomb • Solid • No Limits • Holy • Man and Machine • Thunderball • Mission No. X • Mastercutor • Dominator • Rev-Raptor • Steelhammer • Decadent • Steelfactory • We Are One • Game Over • Touchdown
Livealbumit:  "Live from Russia" • "Nailed to Metal – The Missing Tracks" • "Mastercutor Alive" • "Live in Sofia" • "Steelhammer - Live from Moscow" • "Navy Metal Night" • "Live in Bulgaria 2020 – Pandemic Survival Show"
EP:t:  24/7 • The Wrong Side of Midnight • Infected • Leatherhead
Singlet:  "They Want War" • "Heart of Gold" • "Faceless World" • "Two Faced Woman" • "Independence Day" • "Lovemachine" • "Dancing With An Angel" • "24/7" • "The Wrong Side of Midnight" • "Infected" • "Leatherhead" • "Metal Machine" • "Steelhammer" • "Decadent" • "Rising High" • "One Heart One Soul" • "Make the Move" • "Neon Diamond" • "We Are One" • "Metal Never Dies" • "Kids And Guns" • "Prophecy"
Videot:  "Nailed to Metal: The Complete History" • "Thudervision" • "Mastercutor Alive" • "Live in Sofia" • "Steelhammer: Live from Moscow" • "Navy: Metal Night" • "Live in Bulgaria 2020 – Pandemic Survival Show"
Snappi

| Snappi> Henkilötiedot |
| --- | --- |
Koko nimi:  Marco Pfeiffer
Syntynyt: 9. kesäkuuta 1990 (ikä 34)
Kansalaisuus:   Tanska
Ammatti:  Ammattipelaaja
Elektronisen urheilun pelaaja
Pelaajanimi:  Snappi
Aktiivisena:  2008–
Nyk. joukkue:  Team Falcons
Rooli:  Pelin sisäinen johtaja (In-game leader)
Peli:  Counter-Strike 2
Marco ”Snappi” Pfeiffer (s. 9. kesäkuuta 1990) on tanskalainen Counter-Strike 2 -ammattilainen, jonka nykyinen joukkue on Team Falcons.
Ura > Counter-Strike

Snappi aloitti uransa vuonna 2008 Counter-Striken parissa ja hänen ensimmäinen joukkueensa oli Playzone. Vuoden 2009 elokuussa hän siirtyi Ravensiin ja viipyi siellä vuoden, kunnes organisaatio lopetetiin. Seuraava pidempi sopimus muutaman lyhyemmän jälkeen oli Snapilla edessään TCM-Gamingissa, johon hän siirtyi tammikuussa 2011. Hän lähti joukkueesta elokuussa. Lopulta saman vuoden syyskuussa hän siirtyi Anexis eSportsiin hieman yli vuodeksi.
Ura > Counter-Strike: Global Offensive

Snappi vaihtoi Global Offensiveen sen julkaisemisen yhteydessä vuoden 2012 lopulla. Ensimmäisen vuoden aikana Snapin joukkueurat eivät kestäneet kovinkaan kauaa ja hän vaihtoi joukkueita usein kuukausien tai jopa vain päivien päästä. Hänen ensimmäinen yli puolen vuoden sopimuksensa solmittiin vuoden 2016 tammikuussa, kun hän siirtyi Copenhangen Wolvesiin. Joukkue voitti neljä C-tason turnausta, jotka olivat Game On King of the Hill #1, Game On King of the Hill #2, CEVO Season 9 - Europe: Main Division ja Game On King of the Hill - Finals. Hän lähti joukkueesta sen lopettamisen yhteydessä. Vuoden 2016 elokuussa Snappi siirtyi Heroicin riveihin, kun se hankki Snapin edellisen joukkueen Team-X:n pelaajat. Vuonna 2016 he voittivat International Gaming League 2016 - Grand Finals -turnauksen. Vuoden 2017 heinäkuussa he tulivat toiseksi merkittävässä turnauksessa DreamHack Open Atlanta 2017. Lisäksi he voittivat B-tason turnauksen World Cyber Arena 2017 - Europe Main Stage. Snappi lähti Heroicista huhtikuussa 2018 liittyen OpTic Gamingiin. Joukkue ei saavuttanut vuonna 2018 yhtäkään voittoa, mutta se sai kaksi hopeasijoitusta cs_summit 3:sta, Europe Minor Championship - London 2018:sta ja DreamHack Open Summer 2018:sta. Elokuussa 2019 Snappi siirtyi takaisin Heroiciin viideksi kuukaudeksi. He voittivat merkittävän DreamHack Open Atlanta 2019 -turnauksen. Muutamien lyhyiden sopimusten jälkeen Snappi siirtyi c0ntact Gamingiin puoleksi vuodeksi kesäkuussa 2020. He eivät saavuttaneet mitään merkittäviä tuloksia turnauksissa. Lopulta tammikuussa 2021 Snappi siirtyi ENCEen, jonka kanssa hän on voittanut Intel Extreme Masters Dallas 2023 -turnauksen ja tullut toiseksi S-tason turnauksissa ESL Pro League Season 15, Intel Extreme Masters XVII - Dallas ja Intel Extreme Masters Cologne 2023.
Ura > Counter-Strike 2

Snappi kritisoi vahvasti Counter-Strike: Global Offensiven seuraajaa Counter-Strike 2:sta, kun se julkaistiin. Hän vaihtoi joukkueensa Falconsiin joulukuussa 2023.
Studentšeskajan metroasema (Novosibirskin metro)

| Studentšeskaja> Студенческая |
| --- | --- |

 Novosibirskin metro 
Perustiedot
Metrolinjat:  Leninskaja linja
Sijainti:  54.98813°N, 82.90657°E
Paikkakunta:  Novosibirsk, Venäjä
Avattu:  7. tammikuuta 1986
Rakenne
Tyyppi:  tunneliasema
Studentšeskaja (ven. Студенческая) on yksi Novosibirskin metron asemista. Se avattiin 7. tammikuuta 1986.
Vuonna 2007 tehdyssä peruskorjauksessa valaistuksen ja vesieristyksen kunnostamisen lisäksi Studentšeskajan aseman yleisilme viimeisteltiin. Koska työ tehtiin yöaikaan, liikennöintiä voitiin jatkaa keskeytyksettä.
Snapseed

| Snapseed |
| --- | --- |
Luoja:  Nik Software
Kehittäjä:  Google
Kehityshistoria
Ensijulkaisu:  kesäkuu 2011
Tiedot
Ohjelmistotyyppi:  kuvankäsittely
Käyttökielet:  useita, myös suomi
Alusta:  Android, iOS
Lisenssi:  Ilmaisohjelma ja suljettu lisenssi
Snapseed on mobiililaitteille kehitetty kuvankäsittelyohjelma. Sen kehitti aluksi iOS:lle Nik Software, jonka Google osti 2012. Googlen ostettua Nik Softwaren Snapseed muutettiin ilmaiseksi ja julkaistiin myös Androidille.
Käyttö

Snapseedilla voi rajata, kiertää ja suoristaa kuvaa. Kuvasta voi säätää muun muassa kontrastia ja valoisuutta. Kuvassa olevia pieniä virheitä voi hävittää piirtämällä sormella niiden yli. Sovelluksessa olevien suotimien avulla kuvan tyyliä voi muokata. Muokkaamista voi helpottaa tarkkailemalla histogrammia ja vertailemalla muokattua kuvaa yhdellä painalluksella alkuperäiseen kuvaan. Tehdyt muutokset tallennetaan tasoihin, joten niitä voi muokata jälkikäteen. Snapseedin Android-versio tukee myös Raw-kuvien muokkaamista.
Vastaanotto

PC Magazine valitsi Snapseedin vuonna 2017 sadan parhaan Android-sovelluksen joukkoon. Se kuvaili Snapseedia täysiverisen kuvankäsittelyohjelman ja suodattimia tarjoavan kuvankäsittelysovelluksen välimuodoksi, joka tarjoaa käyttäjälleen enemmän hallintaa valokuviin kuin Instagram. Snapseed voitti Mikrobitin vuonna 2016 tekemän Androidille ja iOS:lle saatavien kuvankäsittelyohjelmien vertailun. Mikrobitti kehui arviossaan Snapseedia suomenkielisestä ja helppokäyttöisestä käyttöliittymästä sekä helposta retusoinnista. Tivi kehui arviossaan Snapseedia monipuolisuudesta ja käytön sulavuudesta.
Aiheesta muualla

Kuvia tai muita tiedostoja aiheesta Snapseedilla muokattuja kuvia Wikimedia Commonsissa
Stanley Kwan

Stanley Kwan
Stanley Kwan (kiin. 關錦鵬; s. 9. lokakuuta 1957 Brittiläinen Hongkong) on hongkongilainen elokuvaohjaaja ja -tuottaja. Hänen tuotantoonsa kuuluvat muiden muassa elokuvat Rouge (1987), Yuen ling-yuk (1992) ja Lan yu (2001).
Kwan on ollut neljästi ehdolla Kultaisen karhun saajaksi Berliinin elokuvajuhlilla, ja hänelle myönnettiin Hongkongin elokuvapalkinto 1989.
Aiheesta muualla

Stanley Kwan Internet Movie Databasessa. (englanniksi)
Sterling Hayden

Sterling Hayden
Sterling Hayden (26. maaliskuuta 1916 – 23. toukokuuta 1986) oli yhdysvaltalainen näyttelijä, joka esiintyi nuorena etenkin film noir- ja lännenelokuvissa. Vanhempana hänellä oli luonnerooleja suurissa elokuvissa kuten Tohtori Outolemmessä ja Kummisedässä. Kaiken kaikkiaan hän esiintyi yli viidessäkymmenessä elokuvassa, vaikka hän varsinkin myöhemmässä elämässään väitti näyttelemistä vastenmieliseksi[lähde? ].
Hayden oli seikkailija ja toiminnan mies myös oikeassa elämässä. Hän karkasi merille seitsentoistavuotiaana, ja purjehti maailman ympäri useita kertoja. Hänet palkattiin Paramount Studiosille osittain komean ulkonäkönsä vuoksi. Hayden esiintyi ennen sotaa kahdessa elokuvassa. Sitten hän liittyi sotilastiedustelupalveluun ja osallistui toiseen maailmansotaan silloisen Jugoslavian alueella.
Aiheesta muualla

Sterling Hayden Internet Movie Databasessa. (englanniksi)
Sterling Haydenin elämäkerta (englanniksi)
Smack On You

| Smack On You Smack |
| --- | --- | --- |

Studioalbumin tiedot
 Äänitetty : Finnvox Studios, 1984
 Julkaistu: 1984
 Tuottaja(t): T.T. Oksala
 Tyylilaji: garage rock, glam rock
 Kesto: 34.19 50:37 (remasteroitu)
 Levy-yhtiö: Cityboy
Smackin muut julkaisut
|   | Smack On You 1984 | Rattlesnake Bite 1985 |
Smack On You on suomalaisen Smack-yhtyeen debyyttialbumi. Se julkaistiin vuonna 1984. Remasteroitu versio julkaistiin vuonna 1997. Sillä on viisi bonusraitaa.
Kappalelista

Kaikki kappaleet kirjoittanut Manchuria & Claude, ellei toisin mainittu.
Good Morning Headache – 2.33
Run Rabbit Run – 2.22
Through the Glass – 4.01
Skin Alley – 2.41
Little C**t – 2.30
Completely Alone – 4.23 (säv. Manchuria, Claude, Cardong)
Some Fun – 1.51
Ten Foot Cell – 3.46
Primitive – 2.15
Cemetary Walls – 3.47
Criminal – 3.17
No Peace on Earth – 1.23
Kappalelista > 1997 bonuskappaleet

Criminal – 3.15
Little C**t – 2.04
Walkin' on the Wire – 4.20 (säv. Manchuria, Claude, Smack)
Blank – 2.48 (säv. Manchuria, Rane, Claude, Smack)
I Wanna Be Your Dog – 3.51 (The Stooges -cover)
Kappalelista > Single

Criminal
Kokoonpano

Claude – laulu
Manchuria – kitara
Kartsa – kitara
Cheri – basso
Kinde – rummut
Studentšeskajan metroasema

| Studentšeskaja (Студенческая) |
| --- | --- |

 Moskovan metro 
Perustiedot
Metrolinjat:  Filjovskaja
Sijainti:  55.7388°N, 37.5483°E
Paikkakunta:  Moskova, Venäjä
Avattu:  7. marraskuuta 1958
Rakenne
Tyyppi:  maa-asema
Studentšeskaja (ven. Студенческая) on yksi Moskovan metron asemista. Se avattiin 7. marraskuuta 1958.
Suudelma (Auguste Rodin)

| Suudelma |
| --- | --- |

Nimi:  Suudelma
Tekijä:  Auguste Rodin
Valmistumisvuosi:  1883 ja 1881
Teostyyppi:  Veistos
Materiaali:  Marmori
Kokoelma:  Musée Rodin
Suudelma on ranskalaisen Auguste Rodinin luoma marmoriveistos, jossa on kaksi toisiinsa kietoutunutta ihmistä suutelemassa. Se on näytteillä Musée Rodinissa Pariisissa.
Sukujyrkkämä

Muinaiseksi sukujyrkkämäksi uskottu kallio Ruotsissa. Willem Swidden kuvitusta teokseen Suecia antiqua et hodierna 1600-luvun lopulta.
Sukujyrkkämä eli surmanjyrkänne tai surmankallio (ruots. ättestupa) tarkoittaa sellaista korkeaa kalliota, josta vanhukset kansanuskomuksen mukaan muinaisina aikoina syöksyivät tai syöstiin alas, jotteivat he olisi vaivoiksi perheelleen. Uskomuksen muunnelma on tarina sukunuijista (ruots. ätteklubban). Ne olisivat olleet erityisiä nuijia, joilla vanhuksia olisi sukupolvi toisensa jälkeen isketty kuoliaaksi. Keillers Parkissa Göteborgissa ja  muuallakin Ruotsissa on Ättestupa-nimisiä kallioita, joita tarinan mukaan on käytetty tähän tarkoitukseen. Nykyisin ei kuitenkaan pidetä todennäköisenä, että järjestelmällistä vanhusten surmaamista tai itsemurhia olisi todellisuudessa esiintynyt, vaan sukujyrkkämiä pidetään myyttinä.
Vanhusten tai sairaiden surmaaminen mainitaan esimerkiksi Prokopioksen kuvauksessa heruleista 500-luvulla. Ruotsissa tästä ilmiöstä alettiin puhua 1600-luvulla, kun islantilainen Götrekin saaga käännettiin ruotsiksi ja julkaistiin. Tässä saagassa kuvattiin sukujyrkkämältä heittäytyviä ihmisiä Ruotsin Länsi-Götanmaalla. Seuraavina vuosisatoina erilaisiin kalliojyrkänteisiin liittyviä sukujyrkkämäaiheisia tarinoita tuli esiin varsinkin Etelä-Ruotsissa.
Uppsalan yliopiston professori Adolf Noreen (1854–1925) kuitenkin asetti sukujyrkkämätarinan kyseenalaiseksi. 1990-luvulla tutkijoiden keskuudessa onkin yleisesti hyväksytty käsitys, ettei sukujyrkkämiä todellisuudessa ole ollut olemassa. Ruotsissa kerrottuihin tarinoihin sukujyrkkämät luultavasti tulivat juuri Götrekin saagasta. Saagan tiedot levisivät pappien ja kartanonherrojen välityksellä osaksi suullista kansanperinnettä. Götrekin saagan kuvausta sukujyrkkämistä on arveltu humoristiseksi fiktioksi, koska siinä kerrotaan ihmisten hyppäävän jyrkkämältä mitä ihmeellisimmistä syistä. On otaksuttu, että islantilainen saagakirjailija halusi pilkata ruotsalaisia kuvaamalla nämä jyrkänteiltä hyppiviksi idiooteiksi.
Käsitettä ättestupa on usein käytetty Ruotsissa poliittisessa yhteydessä korostamaan, kuinka huonoksi varsinkin eläkeläisten tilanne voi muodostua sosiaalisen turvaverkon puuttuessa.
Suomessa ättestupa-käsitettä on käyttänyt Ior Bock teoksessaan Bockin perheen saaga.
Subaru Alcyone SVX

| Subaru SVX |
| --- | --- |

Valmistustiedot
Valmistusmaa:  Japani
Valmistaja:  Subaru
Konserni:  Fuji Heavy Industries
Valmistusvuodet:  1991 - 1996
Korimalli:  2-ovinen Coupé
Luokka:  Grand tourer
Muotoilija:  Giorgetto Giugiaro
Edeltäjä:  Subaru XT
Tekniset tiedot
Henkilöluku:  4
Moottori:  EG33
Iskutilavuus:  3310
Teho:  172 kW
Polttoaine:  bensiini
Vetotapa:  etuveto   neliveto
Vaihteisto:  4-vaihteinen automaatti
Mitat
Massa:  1600 kg
Pituus:  4,625 mm
Leveys:  1,770 mm
Korkeus:  1,310 mm
Subaru SVX tai Subaru Alcyone SVX on Subarun valmistama suuri, nelipaikkainen urheiluauto. Autossa on 3,3-litrainen bensiinimoottori. Subaru SVX:ää valmistettiin pieniä määriä 1990-luvulla, joten se on erittäin harvinainen. SVX:n edeltäjä on Subaru XT.
Aiheesta muualla

Kuvia tai muita tiedostoja aiheesta Subaru Alcyone SVX Wikimedia Commonsissa
Suku

Wikisanakirjassa on tähän liittyviä sananselityksiä:   ja .
Suku eli genus voi tarkoittaa seuraavia:
suku, kieliopillinen suku
suku, yksi taksonomian hierarkiataso
suku, sukututkimuksessa kantavanhempien jälkeläisjoukko
suku filosofisessa ontologiassa
Suku, Veijo Meren romaani
genus, matematiikan topologian käsite.
genus eli sosiaalinen sukupuoli (engl. gender)
Näistä ilmaisu genus eli tieteellinen suku kattaa sanan suku kieliopillisen, taksonomisen, ontologisen ja topologisen määritelmän, muttei merkitystä '(useampisukupolvinen) perheenjäsenjoukko'.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Suku”, voi hakea sivunnimihaulla, laajalla sivunnimihaulla tai tekstihaulla.
Suljetun tyypin osakeyhtiö

Suljetun tyypin osakeyhtiö (ven. акционерное общество закрытого типа, aktsionernoje obštšestvo zakrytogo tipa, AOZT) oli suljettua osakeyhtiötä Venäjän lainsäädännössä edeltänyt lähinnä rajavastuuyhtiötä tarkoittava yhtiömuoto, jossa omistusosuus määriteltiin omistettujen osakkeiden sijasta yhtiöjärjestyksiin kirjatuin yhtiöosuuksin.
Suku Park

Suck-Woo ”Suku” Park (s. 29. maaliskuuta 1947 Soul, Etelä-Korea) on eteläkorealainen Suomeen asettunut keramiikkataiteilija, joka on suunnitellut Pentikille keramiikkaesineitä.
Park lähti vaimonsa kanssa Etelä-Koreasta Eurooppaan 1970-luvun puolivälissä. Hän teki jatko-opintoja Tukholman Konstfackissa ja asettui 1980-luvun keskivaiheilla Suomen Posiolle, jossa alkoi työskennellä Pentikille sekä uniikki- että sarjavalmistustuotteita. Hän toi mukanaan muitakin korealaisia, joista muodostui paikkakunnalle pieni vaihtuva yhdyskunta. Vuoden 1987 paikkeilla Park muutti Espooseen ja sitten Fiskarsiin, jonne hän perusti oman yrityksen. Vuonna 2000 hän sai professuurin korealaisesta yliopistosta, mutta eläkepäiviksi hän palasi Posiolle Anu Pentikin houkuttelemana.
Suku Park on jäsenenä Onomassa, Fiskarsin käsityöläisten, muotoilijoiden ja taiteilijoiden osuuskunnassa.
Park on pitänyt yksityisnäyttelyitä eri puolilla maailmaa, ja hänen töitään on parissakymmenessä museossa Euroopassa, Aasiassa ja Pohjois-Amerikassa.
Samuel Roos

Samuel Roos (1. tammikuuta 1792 Eurajoki – 14. marraskuuta 1878 Vehmaa) oli lääkäri ja kirjailija sekä suomen kielen kehittäjä.